Kavafis

Konstantín Petrou Kavafis (en griegu Κωνσταντίνος Πέτρου Καβάφης. Alexandría, Exiptu; 29 d'abril de 1863 – 29 d'abril de 1933) foi un poeta griegu, una de les figures lliteraries más importantes del sieglu XX y unu de los mayores esponentes del renacimiento de la llingua griega moderna.

Trabayó como periodista y como funcionariu, y asoleyó relativamente poco en vida, anque depués de la so muerte la so obra cobró paulatinamente influencia. La so atípica temática —fuertemente urbana y introspectiva, y ensin torgues acerca de la orientación homosexual del poeta— demoró la so aceptación, pero convirtiólu depués, na década de 1960, nun iconu de la cultura gay.

 Kavafis n'asturianu 
Kavafis ye un autor que tien obra de so traducida a la llingua asturiana, gracies al trabayu del profesor Xosé GagoUna traducción de Xosé Gago celebra'l 150 aniversariu de Kavafis asturnews.com, consultao'l 28.01.2014 qu'en 1989 preparó l'antoloxía Venticinco poemes de K. P. Kavafis. Amás d'otros poetes y poemes griegos (y dalgún cuentu propiu) espardíos per delles publicaciones, nel númberu 1-2 de la revista Campu de los Patos (2010-11) adelantó una parte de la so poesía baxo'l títulu “15 poemes de Díes de los 80”La poesía completa de Kavafis, n'asturianu Blog Estoiru, consultao'l 29.01.2014. En 2013, Xosé Gago asoleyaría la tradución de Los 154 poemes qu'asoleyó la editorial Saltadera.

 Referencies 

Categoría:Escritores de Grecia
Categoría:Wikipedia:Mantenimientu:Persones ensin plantía nym